उसने प्रतिशोध लेने के लिए परमपिता ब्रम्हा की घोर तपस्या की। ब्रम्हदेव के प्रसन्न होने पर उसने उनसे अमरता का वरदान माँगा किन्तु ब्रम्हा ने मना कर दिया। इसपर उसने ये वर माँगा कि चूँकि उसे राम और विभीषण से प्रतिशोध लेना है अतः उसका वध किसी पुरुष के हाँथों ना हो। साथ ही कोई परादेवी जैसे दुर्गा अथवा काली भी उसके वध को उद्धत ना हो। अगर उसका वध हो तो किसी सामान्य नारी के हाथों वो भी उसके हाँथों जिसका उसने अपमान किया हो। ब्रम्हा ने मुस्कुराते हुए वरदान दे दिया। ऐसा वरदान पते ही मूलकासुर घमंड के मद में आकर कि अब तो उसका विनाश असंभव है, पुरे विश्व में त्राहि मचता हुआ लंका की ओर बढ़ा। मार्ग में दैवयोग से उसे ऋषिओं का एक झुंड मिल गया जिससे वार्ता करते हुए अपने पिता के वध के शोक में मूलकासुर ने कहा कि "जिस चंडी सीता के कारण मेरे पिता और कुल का नाश हुआ है उसे मैं अवश्य मृत्यु के घाट उतार दूँगा।" इसपर उनमे से एक ऋषि ने क्रोधित हो उसे श्राप दे दिया और कहा "हे नराधम! तूने अनुचित शब्दों से एक सती का अपमान किया है इसीलिए जा जिस स्त्री को तूने चंडी कह कर बुलाया है उसी के हाँथों तेरी मृत्यु होगी।" ऐसा श्राप पाने के कारन मूलकासुर ने क्रोध में उस ऋषि का वध कर दिया और अन्य ऋषि भय से वहाँ से पलायन कर गए। अब कोई समय नष्ट ना कर वो लंका पहुँचा और विभीषण को युद्ध के लिए ललकारा। विभीषण अपने सेना सहित युद्ध करने आये किन्तु ब्रम्हा के वरदान के कारण उसे परास्त नहीं कर पाए। युद्ध छः मास तक चलता रहा और अंततः विभीषण को युद्धक्षेत्र छोड़कर हटना पड़ा।